"A re Selebi Phikwe e siametswe ke thulaganyo eo,ka gore go na le dikago tsa difeme tse di ntseng fela di sa dirisiwe, ga go tlhokege gore gotwe go a agwa.A re mo metseng e e gaufi le Selebi Phikwe go na le batho ba ba nang le boitsenanape jwa go roka mme ba ntse fela kwa malapeng.Mo dikgannnyeng tse dingwe mopalamente a re kwa palamenteng e e tlang go ya go buisanngwa gore a molao motheo wa lefatshe leno o siilwe ke nako, ka ba bangwe ba re o fetolwe fa bangwe ba re o tlogelwe fela.Ntlha e nngwe a re go na le kgang ya gore fa motho a tlhophilwe mo phathing a bo a fudugela kwa go e nngwe ke go dirwe jang.Batsena phuthego eo ba ne ba araba ka gore fa motho a tlhophilwe ke batho a bo a ba tlogela a ya kwa phathing e nngwe, go bidiwe ditlhopho sesha.Ntlha e nngwe e banana ba neng ba lela gore fa go nna le kwelo tlase ya itsholelo dikgwebo tsa bone di a amega mme fa ba lebisa ba ba ba adimileng madi kgang e ga ba reediwe. A re potso ke gore a kwelo tlase e ama lefatshe fela bone ga ba reediwe?."